নোয়াখালী গণধর্ষণ: ধর্ষকদের দৃষ্টান্তমূলক শাস্তি দাবি
নোয়াখালীর সুবর্ণচরে নৌকায় ভোট না দেয়ায় গৃহবধূকে গণধর্ষণে জড়িতদের দৃষ্টান্তমূলক শাস্তি দাবি করেছে সমাজতান্ত্রিক মহিলা ফোরাম। 







শনিবার জাতীয় প্রেসক্লাবের সামনে আয়োজিত মানববন্ধন ও সমাবেশ থেকে এ দাবি করা হয়। 




সমাবেশে বক্তারা বলেন, আওয়ামী লীগ প্রার্থীকে ভোট না দেয়ায় চার সন্তানের জননীকে বেদম মারধর ও গণধর্ষণ করে একদল নরপিশাচ। 
এখনও নির্দেশদাতাকে এজাহারে তালিকাভুক্ত করতে পারেনি পুলিশ। অবিলম্বে নির্দেশদাতাকে এজাহারভুক্ত করে দৃষ্টান্তমূলক শাস্তির দাবি করেন বক্তারা। 
এসময় বক্তব্য দেন সমাজতান্ত্রিক মহিলা ফোরামের সভাপতি রওশন আরা রুশো, সাধারণ সম্পাদক শম্পা বসু, কেন্দ্রীয় উপদেষ্টা পরিষদের সদস্য নুরজাহান বেগম, প্রীতিলতা প্রমুখ।
এদিকে এ ঘটনায় এ পর্যন্ত সাতজনকে গ্রেফতার করেছে পুলিশ।

নোয়াখালীর সুবর্ণচরে নৌকায় ভোট না দেয়ায় গৃহবধূকে গণধর্ষণে জড়িতদের দৃষ্টান্তমূলক শাস্তি দাবি করেছে সমাজতান্ত্রিক মহিলা ফোরাম।